Margininkų tvenkinys (Mažeikiai)

Margininkų tvenkinys arba Viliotės tvenkinys – tvenkinys Lietuvoje, Mažeikių rajone, 2 km į pietvakarius nuo Židikų miestelio, Viliotės miško rytiniame pakraštyjehttp://ezerai.vilnius21.lt/margininku-v8210.html. Sudarytas užtvenkus Gedvydo upelį (Kvistės intakas, Varduvos upės baseinas) 3,2 km nuo jo žiočių. Tvenkinio ilgis iš šiaurės į pietus – 1,1 km, plotis – iki 0,3 km. Yra 2,32 ha mišku apaugusi sala. Altitudė 101,4 m. Krantai žemi, daugiausia apaugę medžiais ir krūmais. Šiaurinis tvenkinio galas užpelkėjęs. Rytinėje ir pietinėje pakrantėse plyti dirbami laukai.

Tvenkinys įrengtas 1974 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Mažeikių rajono tvenkiniai